309 
ut genera Styracearum hoc loco enumeravit. In ultimo opere Lindleyano 
Cei. Miers Symplocacea.s a Styraceis distinguendas urget, Halesiam vero ut 
genus Styracearum agnovit. In prodromo Candolleano Halesia inter Sty- 
raceas proprias quoque describitur. 
Ut ipse Styrax et Halesiam intelligo, evidentissimum mihi videtur, nuU 
lam esse posse qumstionem de conjunctione utriusque intra eandem fami- 
liam, et maximopere sane dubium mihi adparet, an omnino ejusdem typi 
sint modificationes. In Styrace gemmulae vix definitae, in placenta lobu- 
losa ubicumque posita^ ; superiores evadunt adseendentes et inferiores pen- 
dulae ob ipsum spatium hoc modo iis relictum. In superioribus, quae adseendunt, 
raphe latere centrali ovarii excurrit. .\lia omnio ratio Halesiae. Placenta 
centralis formam fere offert crucis, cujus ex ramis horizontalibus, ovarium 
in cameram superam aliamque inferam subdividentibus, gemmulae 2 in ca- 
meram quamque exeunt; in camera superiore adseendunt, funiculo gracili 
in raphen, exteriore latere excurrentem, abeunte; in camera inferiore gem- 
mulae pendulm gerunt raphen exteriore latere in chalazam inferam descen- 
dentem. Micropyle in unaquaque gemmula ramos horizontales placentae 
spectat; ex quo sequitur radiculam gemmularum .superiorum esse inferam 
inferiorum superam. Gemmula' ipsae, quae in Styrace sunt latiusculm et 
fere amphitropae dicendae, in Halesia sunt cylindraceae et anatropae. 
Equidem ejusmodi configurationem placentae et dispositionem gem- 
mularum in nulla alia planta vidi. In Iconibus vero Griffithii subsimilem, 
in ovario Epithiniae MalayantE exhibitam video. Si baec Coffeaceis jure ad- 
scribitur, nonne Halesiam secum trahere censeatur? Halesia autem quoad 
alias partes a Rubiaceis abludit. C.ornaceis magis habitu et defectu stipu- 
larum adpropinquatur. Si igitur Alangiaceae quasi Cornaceae alternifoliae 
existimandae sint, nonne Halesia illis ante alias quoque affinis habeatur? 
In .Mangiaceis ut in Halesia stamina duplici verticillo disposita, nunc nu- 
• mero quoque ulterius aucta. Fructus videtur idem, idemque forsan gem- 
mularum plurimarum abortus. 
Symploceas vivas examinare nondum mihi licuit. Ex analysibus, quae 
vidi, de structura ovarii fere nihil comperi. Utrum affines an longe re- 
motae sint, hoc modo mihi dubium manet. 
Cornaceae. 
Nyssaceae Alangiaceae — Halesieae. 
